જે સમયે જેફે આ કંપનીની સ્થાપના કરવાનું વિચાર્યું ત્યારે તેમને લાગતું પણ ન હતું કે મારી સ્થાપેલી કંપની ઈન્ટરનેટના યુગમાં ધમાલ મચાવી દેશે. વ્યાપાર ઓનલાઈન થઈ જશે. કમાણીની નવી રૂપરેખાઓ ઘડાવા માંડશે અને હું દુનિયાના અબજપતિઓની લિસ્ટમાં સામેલ થઈ જઈશ. બેઝોસના વંશજો ટેક્સાસમાં રહેતા હતા. જેમણે એટલું કામ કર્યું કે બાદમાં તેના પૈસાથી 25,000 એકરમાં એનિમલ ફાર્મ હાઉસ ખોલી નાખ્યું. બેઝોસનો પરિવાર કંઈ નાનો સૂનો ન હતો, તેના નાના અલ્બુકર્કમાં અમેરિકાના પરમાણુ આયોગના નિર્દેશક હતા. આ કામમાંથી તેમણે રિટાયર્ટમેન્ટ લઈ લીધી અને એનિમલ ફાર્મ હાઉસને ઘરનો ધંધો બનાવી ચાલવા લાગ્યા. જેફનો જન્મ થયો ત્યારે તેની માતા કિશોર વયની હતી. જેફના પિતા સાથે માતાનું લગ્નજીવન માંડ એક વર્ષ ચાલ્યું. માતાની મુલાકાત મિગુએલ બેઝોસ સાથે થઈ અને બંન્નેએ લગ્ન કરી લીધા. 15 વર્ષની ઉંમરમાં આખુ પરિવાર અમેરિકાના હ્યુસ્ટન ટેક્સાસમાં રહેવા માટે ચાલ્યું ગયું. જેફના બીજા પિતાએ ત્યાં એન્જિનિયર તરીકેની નોકરી સ્વીકારી લીધી. અને જેફ 6 ધોરણ સુધી ત્યાંજ ભણ્યા. તેના અપર પિતા એન્જિનિયર હોવાના કારણે તેની મશીનોમાં રૂચી વધવા લાગી. પોતાના ભાઈ-બહેનોને પણ તે પોતાના રૂમથી દૂર રાખતો હતો. પિતાનું ગેરેજ હતું જે જેફે પ્રયોગશાળામાં તબ્દિલ કરી દીધુ. અમેરિકાથી પરિવાર મીયામી ફ્લોરિડા ચાલ્યું ગયું. કોલેજમાં ઈલેક્ટ્રીકલ એન્જિનયરીંગની ડિગ્રી હાંસિલ કરી લીધી.